Ich wene mir liebe geschehen wil
Ich wene mir liebe geschehen wil·
min herze hebet sich ze spil·
ze froͤiden swinget sich min mv̊t·
als der valke in flvge tv̊t·
vnd der are in sweime·
io lies ich frúnde daheime·
wol mich vinde ich die·
wol gesvnt als ich si lie·
vil gv̊t ist dc wesen bi ir
herre got gestatte mir·
dc ich si sehen mvͤsse·
vnd alle ir sorge buͤsse·
ob si in deheinen sorgen  si·
das ich ir die ringe vnd si mir die mine da bi·
so mvgen wir froͤide niessen·
o wol mich danne langer naht wie kvnde mich verdriessen·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse